Diari Oficial de la Generalitat Valenciana


Sumari del DOGV 1373, del 04-09-1990 (1990/818646)

ORDRE de 22 de juny de 1990, de la Conselleria de Cultura, Educació i Ciència, per la qual es convoca el XII Certamen de Bandes de Música de la Comunitat Valenciana.
---------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/22/(4)/dof/vci/html**

### Dades del document

Número de DOGV
:   1373

Data del DOGV
:   04-09-1990

Secció del DOGV
:   DISPOSICIONS GENERALS

Número del document
:   1990/818646


Data del document
:   22-06-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 22 de juny de 1990, de la Conselleria de Cultura, Educació i Ciència, per la qual es convoca el XII Certamen de Bandes de Música de la Comunitat Valenciana.  
Les bandes de música són elements destacats en tota activitat cultural que es desenvolupa a la Comunitat Valenciana.  
Potenciar-les i defensar-les ha estat un dels compromisos adquirits per la Generalitat Valenciana. De bell nou, enguany es celebrarà el Certamen de Bandes de Música de la Comunitat Valenciana a l'auditori del CEI de Cheste. Per això, fent ús de les facultats que em confereix l?article 35 de la Llei 5/83 de la Generalitat Valenciana de 30 de desembre de Govern Valencià,  
ORDENE:  
Article primer  
Convocar el XII Certamen de Bandes de Música de la Comunitat Valenciana i aprovar les bases per què es regirà, les quals s'inclouen com a annex a aquesta Ordre.  
Article segon  
L?import del XII Certamen de Bandes de Música de la Comunitat Valenciana no podrà superar els 6.000.000 de pessetes, amb càrrec a l'aplicació pressupostària 228.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 22 de juny de 1990.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX  
Bases del XII Certamen de Bandes de Música de la Comunitat Valenciana  
Primera  
Les bandes que participaran en aquest Certamen seran les que hagen obtingut el primer premi en les seccions respectives del darrer Certamen províncial que cadascuna de les Diputacions Provincials de la Comunitat Valenciana haja organitzat.  
Segona  
La participació de les bandes concursants tindrà lloc en dues sessions per l'ordre del sorteig efectuat davant els representants de les bandes participants.  
Tercera  
Les bandes que participaran en aquest Certamen ho faran amb un màxim de 80 músics en la primera secció, 60 en la segona i 40 en la tercera.  
Quarta  
En les bandes concursants no podrà haver més de 5 reforços.  
Cinquena  
Per tal de controlar les plantilles de les bandes concursants s?aplicaran els criteris i els requisits establerts en el Reglament de certàmens de la Federació Regional Valenciana de Societats Musicals. Els impresos per a inscriure les plantilles de les bandes corresponents es podran retirar a la seu de l?esmentada federació, al carrer Sorni, núm. 22-1.ª, de València.  
Sisena  
Aquest Certamen tindrà lloc al CEI de Cheste el dia 21 d'octubre d'enguany i començarà a les 10 hores.  
Setena  
Les obres d'interpretació obligada seran:  
1.ª Secció: «Cosmos», de Rafael Talens Pelló  
2.ª Secció: «Andante contemplatiu i passeig», de Roberto Forés  
3.ª Secció: «Loch Ness», de Johan de Meij.  
Vuitena  
Les bandes participants rebran en concepte de catxet les quantitats següents:  
1.ª Secció: 350.000 PTA.  
2.ª Secció: 300.000 PTA.  
3.ª Secció: 250.000 PTA.  
En concepte d'ajuda per al transport, rebran les quantitats següents:  
- Bandes la procedència de les quals és fins a 50 km: 50.000 PTA.  
- Bandes la procedència de les quals és fins a 100 km: 75.000 PTA.  
- Bandes la procedència de les quals és de més de 100 km: 100.000 PTA.  
Les bandes de la secció primera rebran el doble d'aquestes quantitats.  
S'atorgaran plaques i diplomes a totes les bandes participants.  
La Menció d'Honor serà per a la banda que major puntuació obtinga en cadascuna de les seccions.  
Novena  
El jurat estarà presidit per la Directora General de Patrimoni Cultural de la Conselleria de Cultura, Educació i Ciència o persona en qui delegue, i estarà compost pels següents senyors:  
D. Rafael Talens Pelló  
D. Leopoldo Vidal Estrems  
D. Francisco Signes Nuñez  
D. Bernabe Sanchis Sanz  
D. Francisco Tamarit Fayos  
Actuarà com a Secretari del Jurat el Cap del Servei de Música, Teatre i Cinematografia de la Conselleria de Cultura, Educació i Ciència de la Generalitat Valenciana o persona en qui delegue.  
Desena  
Els participants, pel fet de prendre part en aquest Certamen i acceptar-ne les bases, accepten les decisions que adopten els membres del Jurat, contra les quals no es podrà interposar cap recurs o impugnació.


Còpia Permalink ELI